hvad betyder title-tag?
titlen på din side angives med et title-tag (eller på dansk: en titel-kode). titlen læses og vægtes højt af søgemaskinerne, så det er vigtigt du udfylder dine title-tags ordentligt.
beskrivelse: den titel du skriver i dit title-tag vises dels i brugernes browsers øverste venstre hjørne når de surfer ind på din side. samme titel anvendes også når de bookmarker din side. og endeligt, så anvender søgemaskinerne titlen i dit title-tag, dels når de skal vise søgeresultaterne frem, men i høj grad også i vægtningen af dokumentet.
hvis dit nøgleord findes i dit title-tag er der en større chance for at du dukker op når der søges. ord i title-tags vægtes ganske enkelt højere af søgemaskinerne.